
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2014 M. SPALIO 3 D. NUTARIMO NR. 1090 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS ADMINISTRAVIMO TAISYKLIŲ PATVIRTINIMO“ PAKEITIMO

2021 m.                         d. Nr. 
Vilnius

Lietuvos Respublikos Vyriausybė nutaria:
Pakeisti 2014–2020 metų Europos Sąjungos fondų investicijų veiksmų programos administravimo taisykles, patvirtintas Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“:
1. Pakeisti 65 punktą ir jį išdėstyti taip:
„65. Pagal priemonę turi būti parengtas ir patvirtintas bent vienas projektų finansavimo sąlygų aprašas (išskyrus priemones, pagal kurias finansuojami projektai, apimantys finansines priemones, ir išskyrus veiksmų programos techninės paramos prioritetų priemones, pagal kurias projektai finansuojami ir įgyvendinami ne visuotinės dotacijos būdu). Ministerijos gali taikyti vieną projektų finansavimo sąlygų aprašą keliems kvietimams teikti paraiškas pagal tą pačią priemonę arba Taisyklių 761 punkte nustatyta tvarka pagal kito veiksmų programos prioriteto priemonę. Taip pat projektų finansavimo sąlygų aprašas gali būti rengiamas ir tvirtinamas pagal atskiras priemonės lėšomis remiamas veiklas arba atskiras pareiškėjų grupes.“
2. Papildyti VIII skyrių 761 punktu:
„761. Tarpinės institucijos, vadovaudamosi Projektų administravimo ir finansavimo taisyklių III skyriaus 17 skirsnyje nustatyta tvarka, gali nustatyti, kad veiksmų programos prioritetų, finansuojamų vadovaujantis 2020 m. gruodžio 23 d. Europos Parlamento ir Tarybos reglamentu (ES) 2020/2221, kuriuo iš dalies keičiamas Reglamentas (ES) Nr. 1303/2013, kiek tai susiję su papildomais ištekliais ir įgyvendinimo taisyklėmis, siekiant suteikti paramą COVID-19 pandemijos sukeltai krizei ir jos socialiniams padariniams įveikti skirtiems veiksmams skatinti ir pasirengti žaliajam, skaitmeniniam ir atspariam ekonomikos atgaivinimui (REACT-EU) (toliau – REACT-EU prioritetai), priemonių projektų finansavimo sąlygų aprašais ir kitais kvietimo teikti paraiškas dokumentais gali būti laikomi kitų veiksmų programos prioritetų priemonių projektų finansavimo sąlygų aprašai ir kiti kvietimo teikti paraiškas dokumentai po to, kai:
761.1. Europos Komisija priima sprendimą, kuriuo veiksmų programa papildoma REACT-EU prioritetais;
761.2. Lietuvos Respublikos Vyriausybė pakeičia veiksmų programos priedą, papildydama jį REACT-EU prioritetais;
761.3. ministerija, vadovaudamasi iki veiksmų programos papildymo REACT-EU prioritetais patvirtintais kitų veiksmų programos prioritetų priemonių įgyvendinimo planais, suderinusi su vadovaujančiąja institucija, atlikdama mutatis mutandis Taisyklių 119, 121 ir 126 punktuose nustatytus veiksmus, parengia ir patvirtina REACT-EU prioritetų priemonių įgyvendinimo planus, taip pat atitinkamai pakeičia kitų veiksmų programos prioritetų priemonių įgyvendinimo planus;
761.4. Veiksmų programos stebėsenos komitetas pritaria, kad REACT-EU prioritetų priemonių projektų atrankos kriterijais laikomi pagal kitų veiksmų programos prioritetų priemones Taisyklių 62 punkte nustatyta tvarka iki veiksmų programos papildymo REACT-EU prioritetais patvirtinti projektų atrankos kriterijai, po to, kai institucijos, atlikusios mutatis mutandis Taisyklių 60, 601 ir 62 punktuose nustatytus veiksmus, informuoja Veiksmų programos stebėsenos komitetą apie:
761.4.1. kitų veiksmų programos prioritetų priemonių, pagal kurias projektų atrankos kriterijai Taisyklių 62 punkte nustatyta tvarka patvirtinti iki veiksmų programos papildymo REACT-EU prioritetais, atitiktį REACT-EU prioritetų priemonėms;
761.4.2. poreikį finansuoti REACT-EU prioritetų priemonių lėšomis projektus, atrinktus pagal Taisyklių 761.4.1 papunktyje nurodytas kitų veiksmų programos prioritetų priemones.“

